**SAISTOŠIE NOTEIKUMI**

LIEPĀJĀ

|  |  |  |
| --- | --- | --- |
|  2020.gada 17.decembrī |   Nr.49 (prot. Nr.19, 18.§) | Nr.233  |
| Par Liepājas pilsētas pašvaldības budžetu 2021.gadam  |
|  | Izdoti saskaņā ar likuma "Par pašvaldībām" 46.pantu, likumu "Par pašvaldību budžetiem" un likumu "Par budžetu un finanšu vadību" |

 1. Apstiprināt LIEPĀJAS PILSĒTAS PAŠVALDĪBAS PAMATBUDŽETU 2021.GADAM saskaņā ar 1.pielikumu:

1.1. ieņēmumi 88 381 128 euro;

1.2. izdevumi 94 692 173 euro;

1.3. līdzdalība komersantu pašu kapitālā 391 653 euro;

1.4. aizdevumu atmaksa 4 625 535 euro;

1.5. aizdevumu saņemšana 5 513 261 euro;

1.6. atlikums uz gada sākumu 5 814 972 euro.

2. Apstiprināt ZIEDOJUMU UN DĀVINĀJUMU FONDU 2021.GADAM saskaņā ar 2.pielikumu:

2.1. ieņēmumi 12 075 euro;

2.2. izdevumi 18 874 euro;

2.3. atlikums uz gada sākumu 6 799 euro.

3. Apstiprināt LIEPĀJAS PILSĒTAS PAŠVALDĪBAS AIZŅĒMUMU, GALVOJUMU UN ILGTERMIŅA SAISTĪBU APMĒRU saskaņā ar 3.pielikumu.

4. Pilnvarot Liepājas pilsētas pašvaldības izpilddirektoru apstiprināt pašvaldības iestāžu, aģentūru, kapitālsabiedrību un projektu/pasākumu detalizētās ieņēmumu un izdevumu tāmes 2021.gadam atbilstoši 1. un 2.pielikumā apstiprinātajam finansējumam.

5. Pilnvarot Liepājas pilsētas domes pastāvīgo Finanšu komiteju lemt par grozījumiem Liepājas pilsētas pašvaldības budžeta 2021.gadam ieņēmumu un izdevumu tāmēs institūciju apstiprinātā budžeta ietvaros.

6. Budžeta izpildītāja funkcijas veikt Liepājas pilsētas pašvaldības iestāžu, aģentūru un kapitālsabiedrību vadītājiem.

7. Budžeta izpildītājiem normatīvajos aktos noteiktajā kārtībā sagatavot un apstiprināt struktūrvienību un pakļautībā esošo iestāžu, projektu un programmu tāmes.

8. Budžeta izpildītāji ir atbildīgi par to, lai piešķirto līdzekļu ietvaros nodrošinātu efektīvu un racionālu pašvaldības budžeta līdzekļu izlietojumu, nepārsniedzot attiecīgajam mērķim tāmē plānotos izdevumus atbilstoši ekonomiskajām un funkcionālajām kategorijām.

9. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei budžeta ieņēmumu daļas neizpildes gadījumā finansēt budžeta iestādes, uzņēmumus un mērķprogrammas proporcionāli budžeta ieņēmumu izpildei.

10. Pilnvarot Liepājas pilsētas domes pastāvīgo Finanšu komiteju lemt par līdzekļu piešķiršanu neparedzētiem mērķiem Liepājas pilsētas pašvaldības budžeta 2021.gadam REZERVES FONDA ietvaros.

11. Pilnvarot Liepājas pilsētas domes priekšsēdētāju ar rīkojumu piešķirt līdzekļus neparedzētiem gadījumiem Liepājas pilsētas pašvaldības budžeta 2021.gadam REZERVES FONDA ietvaros par pieprasījumiem līdz 2845 euro.

12. Noteikt par piešķirto valsts mērķdotāciju apguves atbildīgajiem izpildītājiem:

12.1. izglītības nozarei - Liepājas pilsētas pašvaldības iestādi "Liepājas pilsētas Izglītības pārvalde";

12.2. kultūras nozarei - Liepājas pilsētas pašvaldības iestādi "Kultūras pārvalde";

12.3. sporta nozarei - Liepājas pilsētas pašvaldības iestādi "Liepājas pilsētas Domes Sporta pārvalde";

12.4. pašvaldības nekustamajiem īpašumiem - Liepājas pilsētas pašvaldības iestādi "Nekustamā īpašuma pārvalde";

12.5. nodarbinātības projektiem un pasākumiem - Liepājas pašvaldības aģentūru "Nodarbinātības projekti";

12.6. sociālajai nozarei - Liepājas pilsētas pašvaldības iestādi "Liepājas pilsētas Domes Sociālais dienests".

13. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju Liepājas pilsētas pašvaldības vārdā slēgt nekustamo īpašumu nomas līgumus par pašvaldībai piederošo nekustamo īpašumu iznomāšanu un Liepājas pilsētas pašvaldības iestādei "Nekustamā īpašuma pārvalde", pamatojoties uz Liepājas pilsētas domes lēmumiem, nodrošināt Liepājas pilsētas pašvaldības nekustamā īpašuma iznomāšanu un administrēšanu normatīvajos aktos noteiktajā kārtībā.

14. Pilnvarot Liepājas pilsētas pašvaldības iestādi "Liepājas pilsētas Izglītības pārvalde" slēgt līgumus ar attiecīgajām pašvaldībām par pašvaldības savstarpējiem norēķiniem saskaņā ar Ministru kabineta 2016.gada 28.jūnija noteikumiem Nr.418 "Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem".

15. Pilnvarot Liepājas pilsētas pašvaldības iestādi "Liepājas pilsētas Izglītības pārvalde" slēgt līgumus ar privātajām izglītības iestādēm un veikt pašvaldības līdzfinansējuma pārskaitījumus privātajām izglītības iestādēm atbilstoši bērnu skaitam un faktiskajam apmeklējumam.

16. Saskaņā ar Liepājas pilsētas domes 2015.gada 10.decembra lēmumu Nr.544 "Par kapitālsabiedrībām" pilnvarot Liepājas pilsētas domes priekšsēdētāja vietniekus slēgt deleģēšanas līgumus Liepājas pilsētas pašvaldības 2021.gada budžetā šim mērķim paredzētā apjomā un kārtībā.

17. Ja līdz 2021.gada 1.oktobrim nav uzsāktas darbības Attīstības budžeta līdzekļu apguvē, Liepājas pilsētas domei ir tiesības lemt par šo līdzekļu samazināšanu iestāžu, aģentūru un kapitālsabiedrību tāmēs un to iekļaušanu (atgriešanu) pašvaldības budžetā.

|  |  |
| --- | --- |
|  DOMES PRIEKŠSĒDĒTĀJS |  Jānis VILNĪTIS |